《临江仙 其二》
清代·许德蘋

庭院深深深几许，云窗雾阁开迟。相思恐减艳阳姿。

陌头杨柳色，尽放绿交枝。

满路流莺声睍睆，笙簧暗逐风吹。一番春事问谁知。

小园寻胜赏，双燕乍来时。

作者简介：许德蘋，字香滨，吴县人，自号采白仙子。本扬州邓氏女，父母早亡遂为苏州许氏女。么凤词人朱和羲侧室，咸丰辛酉殉粤匪难。